|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2025. június 4 - ei rendkívüli**

**ülésére**

|  |  |
| --- | --- |
| **Tárgy:** | Javaslat tulajdonosi döntés meghozatalára a Budapest VII. kerület, Csányi utca 4. és a Kis Diófa utca 12. szám alatti 100% önkormányzati tulajdonú ingatlanokon zöldudvar kialakítása  tárgyú bonyolítói szerződések módosításáról |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

**I.**

Budapest Főváros VII. kerület Erzsébetváros Önkormányzata (a továbbiakban: Önkormányzat) és az EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság (a továbbiakban: Társaság) között *„Budapest, VII. kerület Csányi utca 4. szám alatti 100% önkormányzati tulajdonú ingatlanon zöldudvar kialakítása”* tárgyában 2024. szeptember 12-én aláírt bonyolítói szerződés van érvényben (az előterjesztés 1.a. melléklete).

A bonyolítói szerződés végrehajtása érdekében lefolytatott közbeszerzési eljárásban nyertes ajánlati ár (tartalékkerettel együtt) nettó 3.207.732,- forinttal meghaladja a bonyolítói szerződés szerinti kivitelezési díj összegét. A kivitelezési munkák minél hamarabb történő megvalósítása érdekében a pótfedezet biztosításáról a Társaság átmenetileg gondoskodott. A kivitelezés során a tartalékkeret felhasználásra kerül. A felújítási költségek elszámolhatósága érdekében a bonyolítói szerződés módosítása vált szükségessé. A módosítással a szerződésben a kivitelezésre vonatkozó költség-összegek pontosításra kerülnek, ami következtében az előleg összegei és a bonyolítói jutalék összege is módosul.

A bonyolítói szerződés 1. módosításával a szerződés végösszege bruttó 25.680.064,- forintra módosul, mely az Önkormányzat 2025. évi költségvetéséről szóló 5/2025. (II. 19.) önkormányzati rendeletében biztosított. A bonyolítói szerződés tartalma egyebekben nem változik (*határozati javaslat 1. sz. melléklete*). A módosításokat a szerződés szövegében dőlt és vastag betűkkel jelezzük.

**II.**

Budapest Főváros VII. kerület Erzsébetváros Önkormányzata (a továbbiakban: Önkormányzat) és az EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság (a továbbiakban: Társaság) között *„Budapest, VII. kerület Kis Diófa utca 12. szám alatti 100% önkormányzati tulajdonú ingatlanon zöldudvar kialakítása”* tárgyában 2024. szeptember 12-én aláírt bonyolítói szerződés van érvényben (az előterjesztés 1.a. melléklete).

A bonyolítói szerződés végrehajtása érdekében lefolytatott közbeszerzési eljárásban nyertes ajánlati ár (tartalékkerettel együtt) nettó 1.670.862,- forinttal meghaladja a bonyolítói szerződés szerinti kivitelezési díj összegét. A kivitelezési munkák minél hamarabb történő megvalósítása érdekében a pótfedezet biztosításáról a Társaság átmenetileg gondoskodott. A kivitelezés során a tartalékkeret felhasználásra kerül. A felújítási költségek elszámolhatósága érdekében a bonyolítói szerződés módosítása vált szükségessé. A módosítással a szerződésben a kivitelezésre vonatkozó költség-összegek pontosításra kerülnek, ami következtében az előleg összegei és a bonyolítói jutalék összege is módosul.

A bonyolítói szerződés 1. módosításával a szerződés végösszege bruttó 20.402.128,- forintra módosul, mely az Önkormányzat 2025. évi költségvetéséről szóló 5/2025. (II. 19.) önkormányzati rendeletében biztosított. A bonyolítói szerződés tartalma egyebekben nem változik (*határozati javaslat 1. sz. melléklete*). A módosításokat a szerződés szövegében dőlt és vastag betűkkel jelezzük.

Fentiek alapján kérjük a T. Bizottságot, hogy a *„Budapest, VII. kerület Csányi utca 4. szám alatti 100% önkormányzati tulajdonú ingatlanon zöldudvar kialakítása”* és a *„Budapest, VII. kerület Kis Diófa utca 12. szám alatti 100% önkormányzati tulajdonú ingatlanon zöldudvar kialakítása”* tárgyú bonyolítói szerződések módosításához hozzájárulni szíveskedjen.

A döntési jogosultságot jelen ügyben Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012.(III.26.) számú rendelet 5. § (1-2) bekezdése biztosítja.

*„5.§ (1) Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága – a továbbiakban: Pénzügyi és Kerületfejlesztési Bizottság – gyakorolja az Önkormányzatot megillető tulajdonosi jogokat az alábbi kivételekkel:*

*a) azon tulajdonosi jogkörök, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal;*

*b) azon tulajdonosi jogkörök, amelyeket e rendelet, vagy más önkormányzati rendelet utal a Képviselő-testület, a Képviselő-testület más bizottsága, vagy a polgármester hatáskörébe.*

*(2) A Képviselő-testület gyakorolja a tulajdonosi jogokat*

*a) a nettó ötvenmillió forint forgalmi értéket meghaladó vagyonelemről, vagy vagyonösszességről - a továbbiakban együtt: vagyonról - rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24. § (2) bekezdése szerinti ún. nem nevesített tulajdonosi nyilatkozatok megtételét)* *esetében;”*

**Határozati javaslatok**

**I.**

**Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága .../2025. (VI.04.) határozata az EVIN Nonprofit Zrt. és Budapest Főváros VII. kerület Erzsébetváros Önkormányzata között *„Budapest, VII. kerület Csányi utca 4. szám alatti 100% önkormányzati tulajdonú ingatlanon zöldudvar kialakítása”* tárgyú bonyolítói szerződés 1. módosításáról**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. hozzájárul a határozat mellékletét képező *„Budapest, VII. kerület Csányi utca 4. szám alatti 100% önkormányzati tulajdonú ingatlanon zöldudvar kialakítása”* tárgyú bonyolítói szerződés 1. módosításához.
2. felkéri a Polgármestert és az EVIN Nonprofit Zrt. vezérigazgatóját a határozat mellékletét képező bonyolítói szerződésmódosítás aláírására.

**II.**

**Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága .../2025. (VI.04.) határozata az EVIN Nonprofit Zrt. és Budapest Főváros VII. kerület Erzsébetváros Önkormányzata között *„Budapest, VII. kerület Kis Diófa utca 12. szám alatti 100% önkormányzati tulajdonú ingatlanon zöldudvar kialakítása”* tárgyú bonyolítói szerződés 1. módosításáról**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. hozzájárul a határozat mellékletét képező *„Budapest, VII. kerület Kis Diófa utca 12. szám alatti 100% önkormányzati tulajdonú ingatlanon zöldudvar kialakítása”* tárgyú bonyolítói szerződés 1. módosításához.
2. felkéri a Polgármestert és az EVIN Nonprofit Zrt. vezérigazgatóját a határozat mellékletét képező bonyolítói szerződésmódosítás aláírására.

**Felelős:** Niedermüller Péter polgármester

**Határidő:** 1. pont tekintetében: 2025. június 4., a 2. pont tekintetében 2025. június 09.

Budapest, 2025. május 22.

dr. Halmai Gyula

EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója

Előterjesztés mellékletek:

1.a. melléklet – Bonyolítói szerződés Zöldudvar kialakítása Csányi utca 4.

1.b. melléklet – Bonyolítói szerződés Zöldudvar kialakítása Kis Diófa utca 12.

Határozati javaslatok mellékletek:

1.a. melléklet – Bonyolítói szerződés 1. módosítása Zöldudvar kialakítása Csányi utca 4.

1.b. melléklet – Bonyolítói szerződés 1. módosítása Zöldudvar kialakítása Kis Diófa utca 12.