|  |
| --- |
| **Budapest Főváros VII. kerület Erzsébetváros Önkormányzata**  Maár Balázsirodavezető |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2025. június 4 - ei rendkívüli**

**ülésére**

|  |  |
| --- | --- |
| **Tárgy:** | Javaslat beszerzési eljárást lezáró érdemi döntés meghozatalára Forrás rendszer modulok bővítése tárgyában |

**Készítette:**

Jámbor Gréta

referens

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. Kerület Erzsébetvárosi Polgármesteri Hivatal részére új beszerzési eljárás lebonyolítása vált szükségessé. A beszerzési eljárás lefolytatását követően a következők kerülnének létrehozásra, bevezetésre: DMSOne interfész Alap szintű Forrás adatkapcsolat létrehozása, Forrás – DMSOne interfész támogatási szolgáltatása, Partnertörzs adattisztító modul bevezetése, Oktatási streaming szolgáltatás.

A tárgyi feladatra határozott idejű szerződést kívánunk kötni, aláírástól számított 12 hónapra.

Figyelemmel a beszerzés becsült értékének összegére, Budapest Főváros VII. kerület Erzsébetváros Önkormányzata és Budapest Főváros VII. Kerület Erzsébetvárosi Polgármesteri Hivatala VI/16/2023. (XII.11.) számú Beszerzési Szabályzata (a továbbiakban: Beszerzési Szabályzat) rendelkezései, valamint IX/18-1/2025. iktatószámú jegyzői engedély *(1. melléklet)* alapján három gazdasági szereplő részére került megküldésre az ajánlattételi felhívás *(2. melléklet).*

Az ajánlattételi határidőig, vagyis 2025. május 21., 14 óráig a VFT Zrt. *(3. melléklet*), a GriffSoft Zrt. *(4. melléklet)* és az ANSWARE Kft. *(5. melléklet*) is megküldte ajánlatát.

|  |  |
| --- | --- |
| **Ajánlattevő megnevezése** | **Ajánlati ár** |
| **VFT Zrt.** | 16.360.000,- Ft |
| **GriffSoft Zrt.** | 13.834.800,- Ft |
| **ANSWARE Kft.** | 18.144.000,- Ft |

Az érvényes ajánlatok közül, a bírálati szempont szerint (szolgáltatás ellenértéke) a legelőnyösebb ajánlatot a GriffSoft Zrt. nyújtotta be *(6. melléklet bírálóbizottsági jegyzőköny).*

A Beszerzési Szabályzat IV. fejezet 2.3. és 2.4. pontjai alapján:

*„2.3. A nettó 5.000.000 Ft összeget meghaladó, de a nettó 10.000.000 Ft összeget el nem érő egyedi beszerzési érték esetén alkalmazandó eljárásrend:*

*2.3.1. A felhívást legalább 3 ajánlattételre felhívottnak kell egyidejűleg írásban megküldeni, lehetőség szerint előzetesen tájékozódni kell arról, hogy a felhívottakkal összefüggésben az alkalmasság vélelmezhető legyen. Az ajánlatkérés tartalmát úgy kell meghatározni, hogy annak alapján az Árajánlatot tevők megfelelő árajánlatot tehessenek, a határidőben benyújtott árajánlatok összehasonlíthatóak legyenek. (…)”*

*„2.4. A nettó 10.000.000 Ft összeget elérő vagy meghaladó beszerzési érték esetén alkalmazandó eljárásrend:*

*a) A nettó 5.000.000 Ft összeget meghaladó, de a nettó 10.000.000 összeget el nem érő beszerzési érték esetén alkalmazandó eljárásrendet kell alkalmazni a beszerzés, az ajánlatkérés során.”*

Jelen pont alkalmazása esetén 3 ajánlat bekérése nem mellőzhető. A beérkezett ajánlatok értékeléséről bírálati jegyzőkönyv felvétele kötelező. Az alkalmazandó iratmintát a Szabályzat 1. melléklete tartalmazza.

*„b) A beszerzési eljárást lezáró érdemi döntés meghozatala az a) pontban meghatározottak kivételével minden esetben a Pénzügyi és Kerületfejlesztési Bizottság hatáskörébe tartozik. E döntéshez szükséges előterjesztést a beszerzés tárgya szerinti Szakiroda készíti elő.”*

A szükséges fedezet biztosítása rendelkezésre áll, Budapest Főváros VII. kerület Erzsébetváros Önkormányzata 2025. évi elfogadott költségvetésben az 5101 Dologi kiadások címen.

A fentiekre való tekintettel kérem, hogy a Tisztelt Bizottság az alábbi határozati javaslatot elfogadni, és a fentebb megjelölt tárgyú beszerzésre vonatkozó szerződés megkötését nettó 13.834.800,- Ft + Áfa összegben Budapest Főváros VII. Kerület Erzsébetvárosi Polgármesteri Hivatal és a GriffSoft Zrt. között (székhelye:1041 Budapest, Görgey Artúr utca 69-71.; adószáma: 12573936-2-41) engedélyezni szíveskedjen.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága ......./2025. (VI.04.) határozata beszerzési eljárást lezáró döntés a Forrás rendszer modulok bővítése tárgyában**

1. Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy engedélyezi a GriffSoft Zrt. (székhelye:1041 Budapest, Görgey Artúr utca 69-71.; adószáma: 12573936-2-41) és Budapest Főváros VII. kerület Erzsébetvárosi Polgármesteri Hivatal közötti szerződéskötést Forrás rendszer modulok bővítése tárgyában a megkötni tervezett szerződés aláírásának napjától számított 12 hónapra mindösszesen nettó 13.834.800,- Ft + Áfa összegben.
2. felkéri a Jegyzőt, hogy gondoskodjon a szerződés aláírásáról.

**Felelős:** Niedermüller Péter polgármester

**Határidő:** 1. pont tekintetében: 2025. június 04.

2. pont tekintetében: 2025. június 20.

Budapest, 2024. június 04.

Maár Balázs

Informatikai és Ügyviteli Iroda

irodavezető

Mellékletek:

1. melléklet: Ajánlattételi felhívást engedélyező levél

2. melléklet: Ajánlattételi felhívás

3. melléklet: VFT Zrt. ajánlata

4. melléklet: Griffsoft Kft. ajánlata

5. melléklet: ANSWARE Kft. ajánlata

6. melléklet: Bírálóbizottsági jegyzőkönyv

7. melléklet: Griffsoft Kft. cégkivonat

8. melléklet: VFT Zrt. cégkivonat

9. melléklet: ANSWARE Kft. cégkivonat