|  |
| --- |
| **Budapest Főváros VII. kerület Erzsébetváros Önkormányzata**  **dr. Veninger Gyula Nándor irodavezető** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság 2025. június 4 - ei rendkívüli**

**ülésére**

|  |  |
| --- | --- |
| **Tárgy:** | Javaslat az Erzsébetváros Építési Szabályzatról szóló 25/2018. (XII.21.) önkormányzati rendelet (EÉSZ) módosítási eljárása során beérkezett vélemények elfogadására |

**Készítette:**

Sólyom Benedek DLA

főépítész

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Erzsébetváros Önkormányzata Képviselő-testületének Erzsébetváros Építési Szabályzatáról szóló 25/2018 (XII.21.) rendelete (*a továbbiakban: EÉSZ*) módosítási eljárását a Képviselő-testület 49/2025. (II.19.) számú határozatával jóváhagyta.

A magasabb szintű jogszabályokkal való jogszabályi összhang megteremtésére, a szabályozás normaszövegének összhangba hozására a megváltozott jogi-rendeleti környezettel, valamint a további fogalommeghatározások módosítására és pontosítására irányuló módosítás partnerségi szakasza lezárult, melyről főépítészi feljegyzés készült *(1. melléklet).*

*A*z EÉSZ rendeletmódosításának tervezete és a hozzá tartozó tájékoztató a [www.erzsebetvaros.hu](http://www.erzsebetvaros.hu) honlapon a Városháza/ Hirdetőtábla / Hirdetmények/ 2025 rovatban közzétételre, *(2. melléklet),* valamint ezzel egyidejűleg 2025.04.30. - 2024.05.16. között az Önkormányzat hirdetőtábláin hirdetményezésre került (4. melléklet). A megadott határidőn belül észrevétel nem érkezett.

A rendelet módosítása kapcsán a Településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet *(továbbiakban: 419/2021. (VII.15.) Korm. rendelet)* 65. § (3) bekezdése szerint a partner véleményének megismerése céljából 2025. május 7-én az önkormányzat polgármestere lakossági fórumot hívott össze *(5. melléklet).*

A lakossági fórumon szóban, illetve az azt követő 15 napon belül írásban partnerségi vélemény nem hangzott el, illetve nem érkezett *(6. melléklet).*

Továbbá az E-tér felületén – elektronikus rendszeren - belül elindított partnerségi egyeztetésen vélemény, észrevétel a nyitva álló határidőn belül nem érkezett *(3. melléklet).*

A módosítás során a véleményezési szakaszban a 419/2021. (VII. 15.) Korm. rendelet 66. § (7) bekezdésében foglaltak alapján „*a véleményezést követően a beérkezett véleményeket – egyeztetés esetén a jegyzőkönyvet – ismertetni kell a képviselő-testülettel, a döntés átruházása esetén a döntésre jogosulttal, amelyek elfogadásáról vagy el nem fogadásáról a képviselő-testület, illetve átruházás esetén a döntésre jogosult dönt*.”

Az Erzsébetváros Önkormányzata Képviselő-testületének 17/2017. (VI.22.) partnerségi egyeztetés szabályairól alkotott önkormányzati rendelete *(továbbiakban: Partnerségi rendelet)* 2. § (4) bekezdése értelmében a véleményezés az EÉSZ módosítására is vonatkozik, illetve a 4. §-a a döntési hatáskört a Képviselő-testület a Pénzügyi és Kerületfejlesztési Bizottságra ruházta át.

Fentiek alapján kérem a Bizottságot az előterjesztés megtárgyalására, valamint a véleményezési szakasz lezárásáról szóló határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …./2025. (VI.04.) határozata az Erzsébetváros Építési Szabályzatáról szóló 25/2018. (XII.21.) rendelet módosítására irányuló** **véleményezési szakasz lezárása** **ügyében**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy Budapest Főváros VII. kerület Erzsébetváros Önkormányzata Képviselő-testületének Erzsébetváros Építési Szabályzatáról szóló 25/2018 (XII.21.) rendelete módosítására irányuló **véleményezési szakasz lezárása ügyében készült főépítészi véleményt elfogadja, melynek értelmében partnerségi vélemény nem érkezett.**

**Felelős:** Niedermüller Péter polgármester

**Határidő:** 2025. június 4.

Budapest, 2025. május 27.

dr. Veninger Gyula Nándor

irodavezető

Előterjesztés mellékletei:

1. melléklet Főépítészi feljegyzés EÉSZ partnerség lezárásáról\_2025

2. melléklet Honlapról print screen

3. melléklet E-tér print screen

4. melléklet Partnerségi tájékoztatás\_véleményezési szakasz\_EÉSZ

5. melléklet Meghívó\_lakossági fórum\_2025\_EÉSZ\_ETKR\_2025.04.30-05.08.

6. melléklet Lakossági fórum jegyzőkönyv\_2025\_05\_07\_EÉSZ